b'\n_START_ARTICLE_\nPath\xc3\xa9\n_START_SECTION_\nHist\xc3\xb2ria\n_START_PARAGRAPH_\nL\'empresa va ser fundada amb el nom de Soci\xc3\xa9t\xc3\xa9 Path\xc3\xa9 Fr\xc3\xa8res (Companyia Germans Path\xc3\xa9), a Par\xc3\xads, Fran\xc3\xa7a\xc2\xa0el 28 de setembre del 1896, pels quatre germans Charles, \xc3\x89mile, Th\xc3\xa9ophile i Jacques Path\xc3\xa9. Al principi del segle XX, la Path\xc3\xa9 es va convertir en la productora cinematogr\xc3\xa0fica m\xc3\xa9s important del m\xc3\xb3n, a m\xc3\xa9s de la principal productora de discs de vinil.\xc2\xa0\n_START_SECTION_\nPath\xc3\xa9 Records\n_START_PARAGRAPH_\nEl principal motor de l\'empresa era Charles Path\xc3\xa9, qui havia contribu\xc3\xaft a obrir una botiga de fon\xc3\xb2grafs\xc2\xa0l\'any 1894 i va establir una f\xc3\xa0brica de fon\xc3\xb2grafs a Chatou, un municipi situat a l\'extrarradi de Par\xc3\xads. _NEWLINE_Els germans Path\xc3\xa9 van comen\xc3\xa7ar a vendre els fon\xc3\xb2grafs d\'Edison i els de l\'empresa nord-americana Columbia, i els respectius cilindres de fon\xc3\xb2graf. M\xc3\xa9s tard, els germans van comen\xc3\xa7ar de dissenyar, i vendre, els seus propis productes que incorporaven elements d\'altres marques.\xc2\xa0 Tamb\xc3\xa9 van comen\xc3\xa7ar a distribuir cilindres de fon\xc3\xb2graf amb \xc3\xa0udio pr\xc3\xa8viament enregistrat.A l\'any 1896, els germans Path\xc3\xa9 ja havien obert oficines i estudis de gravaci\xc3\xb3 a Londres, Mil\xc3\xa0\xc2\xa0i Sant Petersburg, a m\xc3\xa9s de Par\xc3\xads. La companyia va fabricar cilindres de fon\xc3\xb2graf fins a l\'any 1914 i l\'any 1905, l\'empresa va comen\xc3\xa7ar a produir tamb\xc3\xa9 discs de vinil.\xc2\xa0_NEWLINE_A Fran\xc3\xa7a, la Path\xc3\xa9 es va convertir en la m\xc3\xa9s gran i exitosa distribuidora de fon\xc3\xb2grafs i de cilindres. En canvi, no va tenir tanta repercussi\xc3\xb3 en mercats estrangers, com el de Regne Unit\xc2\xa0o dels Estats Units, on altres marques i companyies ja estaven creixent i aconseguint prestigi.\n_START_SECTION_\nPel\xc2\xb7l\xc3\xadcules Path\xc3\xa9\n_START_PARAGRAPH_\nA partir del\'\xc3\xa8xit aconseguit amb el negoci dels fon\xc3\xb2grafs, la Path\xc3\xa9 va veure noves oportunitats amb la ind\xc3\xbastria del cinema. Es va decidir vendre tamb\xc3\xa9 material de cinema, amb la qual cosa l\'empresa es va expandir molt. Per financiar el seu creixement, la companyia va agafar el nom de Compagnie G\xc3\xa9nerale des \xc3\x89stablissements Path\xc3\xa9 Fr\xc3\xa8res Phonographes & Cin\xc3\xa9matographes\xc2\xa0l\'any 1897, i les seves accions van ser cotitzats a la Borsa de Par\xc3\xads. Al 1896, Mitchell Mark\xc2\xa0de Buffalo, Nova York, es va convertir en el primer estatunidenc en importar pel\xc2\xb7l\xc3\xadcules de la Path\xc3\xa9 als Estats Units, on van ser projectades al Teatre Vitascope._NEWLINE_L\'any 1907, la Path\xc3\xa9 va adquirir les patents dels germans Lumi\xc3\xa8re\xc2\xa0i van comen\xc3\xa7ar a dissenyar una c\xc3\xa0mera d\'estudi i fer les seves pr\xc3\xb2pies pel\xc2\xb7l\xc3\xadcules. El seu equipament avan\xc3\xa7at tecnol\xc3\xb2gicament, les instal\xc2\xb7lacions de processament de Vincennes\xc2\xa0i la gran comercialitzaci\xc3\xb3 combinada amb una eficient distribuci\xc3\xb3 va fer possible que la Path\xc3\xa9 es fes amb una gran part del mercat internacional. Primer es van expandir cap a Londres, al 1902, on van instal\xc2\xb7lar instal\xc2\xb7lacions de producci\xc3\xb3 i una cadena de cinemes. A l\'any 1909, la Path\xc3\xa9 ja havia constru\xc3\xaft m\xc3\xa9s de 200 cinemes a Fran\xc3\xa7a i B\xc3\xa8lgica i, a l\'any seg\xc3\xbcent, van arribar a Madrid, Moscou, Roma, Nova York, a m\xc3\xa9s d\'Austr\xc3\xa0lia i el Jap\xc3\xb3. Una mica m\xc3\xa9s tard, van obrir un negoci d\'intercanvi de pel\xc2\xb7l\xc3\xadcules a Buffalo. Anteriorment a l\'inici de la Primera Guerra Mundial, la Path\xc3\xa9 va dominar el mercat europeu de c\xc3\xa0meres de cinema i projectors. S\'estima que, en aquell moment, el 60% de totes les pel\xc2\xb7l\xc3\xadcules van ser rodades amb material de la Path\xc3\xa9.Al 1908, la companyia va distribuir la pel\xc2\xb7l\xc3\xadcula Excursion dans la lune, de Segundo de Chom\xc3\xb3n, que era una imitaci\xc3\xb3 de Le Voyage dans la Lune\xc2\xa0de Georges M\xc3\xa9li\xc3\xa8s. M\xc3\xa9li\xc3\xa8s\xc2\xa0va treballar conjuntament amb la Path\xc3\xa9 l\'any 1911, quan la productora va distribuir la pel\xc2\xb7l\xc3\xadcula\xc2\xa0Les Hallucinations du baron de M\xc3\xbcnchausen. La relaci\xc3\xb3 entre la Path\xc3\xa9 i M\xc3\xa9li\xc3\xa8s no va durar gaire i, al 1913, M\xc3\xa9li\xc3\xa8s es va arru\xc3\xafnar i la Path\xc3\xa9 no va arribar mai a estrenar el seu \xc3\xbaltim film.\n_START_SECTION_\nInnovacions\n_START_PARAGRAPH_\nLa companyia va emfatitzar la recerca i la inversi\xc3\xb3 en experiments com l\'acoloriment a m\xc3\xa0 de les pel\xc2\xb7l\xc3\xadcules i la sincronitzaci\xc3\xb3 del film amb l\'\xc3\xa0udio del\xc2\xa0gram\xc3\xb2fon. En 1908, la Path\xc3\xa9 va inventar un tipus de noticiari en forma de curtmetratge (Newsreel) que es projectava als cinemes abans de les pel\xc2\xb7l\xc3\xadcules. Els nous clips mostraven el logo de la productora, un gall cantant, al principi de cada carret.A l\'any 1912, va introduir la pel\xc2\xb7l\xc3\xadcula no inflamable de 28 mm i nou equipament sota la marca Pathescope. La Path\xc3\xa9 News va produir noticiaris des del 1910 fins a la d\xc3\xa8cada dels 70, quan van aturar la producci\xc3\xb3 d\'aquest tipus de gravacions a causa de la gran quantitat de propietat televisiva._NEWLINE_Als Estats Units, comen\xc3\xa7ant en 1914, els estudis de producci\xc3\xb3 cinematogr\xc3\xa0fica de la Path\xc3\xa9 a Fort Lee\xc2\xa0i a Jersey City\xc2\xa0van produir l\'exit\xc3\xb3s serial anomenat The Perils of Pauline. Per l\'any 1918, la Path\xc3\xa9 havia crescut tant que va sorgir la necessitat de separar les operacions en dues divisions diferents. Amb \xc3\x89mile Path\xc3\xa9 com a cap executiu, la Path\xc3\xa9 Records s\'ocupava exclusivament dels fon\xc3\xb2grafs i les gravacions, mentre que el seu germ\xc3\xa0 Charles s\'encarregava del Path\xc3\xa9-Cin\xc3\xa9ma, que es s\'ocupava de la producci\xc3\xb3, distribuci\xc3\xb3 i exhibici\xc3\xb3 de pel\xc2\xb7l\xc3\xadcules. _NEWLINE_L\'any 1922 va veure la introducci\xc3\xb3 del sistema de cinema a casa\xc2\xa0Path\xc3\xa9 Baby, utilitzant una nova\xc2\xa0pel\xc2\xb7l\xc3\xadcula\xc2\xa0de 9,5 mm, que es va popularitzar durant les d\xc3\xa8cades posteriors.\xc2\xa0Al 1921, Path\xc3\xa9 va vendre la seva producci\xc3\xb3 de pel\xc2\xb7l\xc3\xadcules dels Estats Units, que es va canviar el nom a Path\xc3\xa9 Exchange i, m\xc3\xa9s tard, es va convertir en la RKO Pictures, desapareixent com una marca independent a l\'any 1931. L\'any 1927, la Path\xc3\xa9 va vendre els seus estudis cinematogr\xc3\xa0fics brit\xc3\xa0nics a l\'empresa Eastman Kodak, tot i que va mantenir els cinemes i la distribuci\xc3\xb3.\n_START_SECTION_\nDe Natan a Parretti\n_START_PARAGRAPH_\nLa Path\xc3\xa9 ja tenia problemes financers quan Bernard Natan va agafar el control de l\'empresa l\'any 1929. El fundador Charles Path\xc3\xa9 havia estat venent actius durant alguns anys amb l\'objectiu d\'impulsar el valor dels inversors i mantenir el flux de l\'efectiu de l\'estudi en bon estat. Fins i tot va arribar a vendre el nom de Path\xc3\xa9 i la marca del "gall" a altres companyies per nom\xc3\xa9s un 2% dels ingressos. Natan va tenir la mala sort de fer-se c\xc3\xa0rrec de l\'estudi en el moment que la Gran Depressi\xc3\xb3 va afectar l\'economia francesa._NEWLINE_Natan va tractar d\'estabilitzar la situaci\xc3\xb3 financera de la Path\xc3\xa9 i d\'implantar les noves i modernes pr\xc3\xa0ctiques de la ind\xc3\xbastria cinematogr\xc3\xa0fica. Va adquirir un altre estudi de cinema, la Soci\xc3\xa9t\xc3\xa9 des Cin\xc3\xa9roman, d\'Arthur Bern\xc3\xa8de i Gaston Leroux, el que va permetre que la Path\xc3\xa9 s\'expand\xc3\xads i comenc\xc3\xa9s a fabricar projectors i altres productes electr\xc3\xb2nics. Tamb\xc3\xa9 va adquirir la cadena de cinemes Fornier i, r\xc3\xa0pidament, va augmentar la pres\xc3\xa8ncia dels cinemes a nivell nacional.  La premsa francesa va atacar a Natan sense compassi\xc3\xb3 per la seva administraci\xc3\xb3 de la Path\xc3\xa9. Una gran part d\'aquestes agressions eren atacs antisemites._NEWLINE_L\'empresa va funcionar b\xc3\xa9 sota el control de Natan. Entre 1930 i 1935, malgrat la crisi econ\xc3\xb2mica mundial, la Path\xc3\xa9 va aconseguir 100 milions de francs de benefici, i va produir i estrenar m\xc3\xa9s de 60 pel\xc2\xb7l\xc3\xadcules (una quantitat similar a les grans productores dels Estats Units en aquell moment). Va reprendre la producci\xc3\xb3 dels noticiaris (o newsreel)  de la Path\xc3\xa9 News, que hab\xc3\xada estat interrumpuda l\'any 1927._NEWLINE_Natan tamb\xc3\xa9 va invertir molt en recerca i desenvolupamnet per expandir el negoci del cinema de la Path\xc3\xa9. A l\'any 1929, va impulsar la producci\xc3\xb3 de pel\xc2\xb7l\xc3\xadcules sonores. Al setembre, l\'estudi va produir el seu primer llargmetratge amb so, i el primer noticiari en sonor un mes m\xc3\xa9s tard. Natan tamb\xc3\xa9 va estrenar dues revistes relacionades amb el m\xc3\xb3n del cinema, la Path\xc3\xa9-Revue i la Actualit\xc3\xa9s F\xc3\xa9menines, per promocionar els films de la Path\xc3\xa9 i aconseguir m\xc3\xa9s demanda. Amb Natan, la Path\xc3\xa9 tamb\xc3\xa9 va financiar la recerca de Henri Chr\xc3\xa9tien, qui va desenvolupar la lent anam\xc3\xb2rfica (el que va portar a la creaci\xc3\xb3 del CinemaScope i altres formats de pantalla ampla utilitzats avui dia)._NEWLINE_Natan va expandir els interessos comercials de la Path\xc3\xa9 fins a altres ind\xc3\xbastries de la comunicaci\xc3\xb3 a m\xc3\xa9s de la de cinema. Al novembre del 1929, Natan va establir la primera companyia televisiva de Fran\xc3\xa7a, la T\xc3\xa9l\xc3\xa9vision-Baird-Natan. Un any despr\xc3\xa9s, va adquirir una estaci\xc3\xb3 de r\xc3\xa0dio a Par\xc3\xads i va formar una empresa holding, la Radio-Natan-Vitus, per gestionar el que es convertiria en un gran imperi radiof\xc3\xb2nic._NEWLINE_L\'any 1935, la Path\xc3\xa9 va fer fallida. Amb l\'objectiu de finan\xc3\xa7ar l\'expansi\xc3\xb3 cont\xc3\xadnua de l\'empresa, el grup de directors sota la Path\xc3\xa9 (en el qual encara estava Charles Path\xc3\xa9) van votar en 1930 emitir accions amb valor de 105 milions de francs. Amb l\'agreujament de la depressi\xc3\xb3, nom\xc3\xa9s van ser comprades el 50% de les accions. Un dels bancs inversors va col\xc2\xb7lapsar, a causa de problemes aliens a la Path\xc3\xa9, i aix\xc3\xb2 va obligar a la Path\xc3\xa9 a seguir endavant amb la compra de diverses cadenes de cinema que ja no es podien permetre comprar. Encara que la companyia va continuar obtenint beneficis, va perdre m\xc3\xa9s diners del que podia guanyar._NEWLINE_EL col\xc2\xb7lapse de la Path\xc3\xa9 va portar a esautoritats franceses a acusar a Bernard Natan de frau. Va ser acusat de finan\xc3\xa7ar la compra de l\'empresa sense cap tipus de garantia, d\'estafar als inversors mitjan\xc3\xa7ant la creaci\xc3\xb3 d\'empreses fict\xc3\xadcies i neglig\xc3\xa8ncia per la mala gesti\xc3\xb3. Tamb\xc3\xa9 el van acusar d\'ocultar el seu llegat rum\xc3\xa0 i jueu amb el seu canvi de nom. Va ser imputat i empresonat al 1939. Una segona acusaci\xc3\xb3 va arribar l\'any 1941, i va ser condemnat poc despr\xc3\xa9s. Les autoritats franceses el van treure de la pres\xc3\xb3 al setembre de 1942 per lliurar-lo al Nazis Aquests el van deportar a Auschwitz, on va morir a l\'octubre d\'aquell mateix any._NEWLINE_L\'empresa es va veure obligada a sotmetre\'s a una reestructuraci\xc3\xb3 al 1943, i va ser adquirida per Adrien Ramauge. Amb els anys, el negoci va patir una s\xc3\xa8rie de canvis incloent diversificaci\xc3\xb3 en la producci\xc3\xb3 de programes per la incipient ind\xc3\xbastria de la televisi\xc3\xb3. Durants els anys 70, les sales de cinemes actives van superar a la producci\xc3\xb3 cinematogr\xc3\xa0fica de la Path\xc3\xa9 com a font principal d\'ingressos.   _NEWLINE_A finals dels 80, el financer itali\xc3\xa0 Giancarlo Parretti va intentar fer una oferta per comprar la Path\xc3\xa9 i, anticipant la compra, va adquirir l\'estudi de cinema Cannon i li va canviar el nom a Path\xc3\xa9 Communications. El passat dubt\xc3\xb3s de Parretti va cridar l\'atenci\xc3\xb3 del govern franc\xc3\xa8s i l\'acord no va arribar a concretar-se. Va resultar ser una decisi\xc3\xb3 encertada, ja que m\xc3\xa9s tard Parretti va fer-se c\xc3\xa0rrec de la Metro-Goldwyn-Mayer i la va fusionar amb la seva empresa de Path\xc3\xa9 Communications per aix\xc3\xad crear la MGM-Path\xc3\xa9 Communications l\'any 1990, nom\xc3\xa9s per perdre-la a finals del 1991 al fer fallida.\n_START_SECTION_\nJ\xc3\xa9r\xc3\xb4me Seydoux\n_START_PARAGRAPH_\nAl 1990, l\'empresa Chargeurs, un conglomerat franc\xc3\xa8s dirigit per J\xc3\xa9r\xc3\xb4me Seydoux, va prendre el control de la Path\xc3\xa9. Com a resultat de la liberalitzaci\xc3\xb3 del mercat de telecomunicacions franc\xc3\xa8s, al juny de 1999, la Path\xc3\xa9 es va fusionar amb Vivendi. La proporci\xc3\xb3 de l\'intercanvi de la fusi\xc3\xb3 es va fixar en tres accions de Vivendi per cada dos de Path\xc3\xa9. The Wall Street Journal va estimar que el valor de l\'acord va ser de 2,59 mil milions de d\xc3\xb2lars estatunidencs. _NEWLINE_Despr\xc3\xa9s de la realitzaci\xc3\xb3 de la fusi\xc3\xb3, Vivendi va retenir els interessos de la Path\xc3\xa9 en la British Sky Broadcasting i en CanalSatellite, una corporaci\xc3\xb3 de transmissi\xc3\xb3 de radio francesa, per\xc3\xb2 despr\xc3\xa9s va vendre tots els actius restants a la corporaci\xc3\xb3 familiar de J\xc3\xa9r\xc3\xb4me Seydoux, Fornier SA, que va canviar el seu nom a Path\xc3\xa9.\n_START_SECTION_\nSectors\n_START_PARAGRAPH_\nEls sectors en els que actualment treballa la Path\xc3\xa9 s\xc3\xb3n:'